Olivia Mellegard var markahæst hjá Svíum en hún er vinstri hornamaður liðsins . Getty / Lukasz Laskowski Rússland varð í dag fyrsta liðið til að gulltryggja sér sæti í undanúrslitum heimsmeistaramóts kvenna í handbolta en Svíþjóð og Spánn berjast um hitt sætið . Rússnesku stelpurnar eru búnar að vinna sjö fyrstu leikina sína á HM en þær unnu sjö marka sigur á Svartfellingum í dag , 35 - 28 . Rússland er með átta stig eða þremur meira en Svíar sem sitja í þriðja sætinu . Spænska liðið er stigi á eftir Rússum eftir 33 - 31 sigur á Japan . Spánverjar mæta hins vegar hinu sterka liði Rússa í lokaumferðinni . Svíar eiga enn möguleika á sæti í undanúrslitum eftir tólf marka sigur á Rúmeníu , 34 - 22 . Svíar þurfa þó ekki aðeins að vinna upp tveggja stiga forskot Spánverjar heldur einnig sex mörk í markatölu . Liðin gerðu jafntefli í innbyrðis leiknum og því er líklegt að markatala ráði úrslitum . Sænsku stelpurnar vissu að þær þurftu stóran sigur til að vinna upp átján marka forskot Spánverja í markatölu . Þær voru komnar fimm mörkum yfir í hálfleik , 14 - 9 , og náðu síðan sjö marka forskoti í seinni hálfleiknum . Rúmenar minnkuðu aftur muninn í fimm mörk en þá kom gott leikhlé hjá Svíum og þær kláruðu leikinn mjög vel . Munurinn í lokin varð heil tólf mörk eftir 10 - 3 endasprett hjá sænsku stelpunum . Olivia Mellegard var markahæst hjá Svíum með sjö mörk en Mikaela Massing skoraði fimm mörk . Lokaumferðin í báðum riðlum fer fram á morgun . Svíar mæta þar Svartfjallalandi . Úrslitin í milliriðli tvö á HM kvenna í handbolta í dag : Rússland - Svartfjallaland 35 - 28 Japan - Spánn 31 - 33 Svíþjóð - Rúmenía 34 - 22 Athugið .